钦定古今图书集成/明伦汇编/交谊典/第073卷 > 《离友诗二首》〈并序〉前人
## 钦定古今图书集成/明伦汇编/交谊典/第073卷 > 《离友诗二首》〈并序〉前人

乡人有夏侯威者，少有成人之风。余尚其为人，与之昵好。王师振旅，送余于魏邦，心有眷然，为之陨涕，乃作《离友》之诗。其辞曰：

王旅游兮背故乡，彼君子兮笃人纲。媵余行兮归朔方，驰原隰兮寻旧疆。车载奔兮马繁骧，涉浮济兮泛
轻航。迄魏都兮息兰房，展宴好兮惟乐康。

二

凉风肃兮白露滋，木感气兮柔叶辞。临《渌水》兮登重
基，折秋华兮采灵芝。寻永归兮赠所思，感离隔兮会
无期，伊郁悒兮情不怡。